אלו בלאק

אגברט נתניאל דוקינס השלישי (באנגלית: Egbert Nathaniel Dawkins III; נולד ב-7 בינואר 1979) ידוע בשם הבמה אלו בלאק "Aloe Blacc", הוא זמר מוזיקת נשמה, פזמונאי ומוזיקאי אמריקאי, מועמד פרס גראמי שהתפרסם בשל שירו "I Need a Dollar" ומהסינגל "Wake Me Up" אותו כתב וביצע יחד עם הדי.ג'יי השוודי אביצ'י.

קריירה 
דוקינס נולד באורנג' קאונטי, קליפורניה לזוג הורים מפנמה. בלאק התחיל את הקריירה שלו ב-1995 בתור ראפר בלהקת אינדי ראפ שנקראת Emanon. עד סוף שנות התשעים הוא הפך לנוסע סמוי בסיבוב ההופעות של לוטפאק (להקת היפ הופ אמריקאית) באירופה.

המוזיקה של דוקינס מכילה אלמנטים של ג'אז, רית'ם אנד בלוז, מוזיקת נשמה והיפ הופ.

ב-2010 אפיק רקורדס אישרו שחתמו עם בלאק על חוזה הקלטות בבריטניה ואירלנד.

הוא הקליט גרסה לשיר של ג'ון לג'נד "Ordinary People" בספרדית, השיר נקרא "Gente Ordinaria".

שירו "I Need a Dollar" הוא הפתיח של הסדרה "איך להצליח באמריקה" מ-HBO, השיר קודם ב-iTunes ושבוע לאחר מכן, ב-17 בדצמבר 2010, הוא הופיע ב"תוכנית הלילה של ג'ימי פאלון" ו-"Later... with Jools Holland" ובתוכנית של קונאן אובריין ב-20 בינואר 2011. אלבומו "Good Things" שוחרר ב-30 בספטמבר 2010. שירו "I Need A Dollar" פורסם בפסקול של משחק האגרוף, "Fight Night Champion" של "EA Sports" ב-2011. באפריל 2011 שירו "I Need A Dollar" קודם בפרסומת של החברה הסלולרית Boost Mobile.

אלו בלאק כתב והלחין את השיר "At All" לאלבום "Good News" של לנה מאיר לנדרט, אחרי שפגש את הזמרת הגרמנייה באחורי הקלעים של תוכנית טלוויזיה.
בשנת 2013 שיתף פעולה עם הדיג'יי אביצ'י בשיר ״Wake Me Up", שכבש את המקומות הראשונים ברחבי עולם.

בשנת 2014 שיחק בתפקיד קטן בסרט הביוגרפי "קומו על הרגליים" אודות חיו של ג'יימס בראון, אותו גילם צ'דוויק בוזמן. בשנת 2019 הופיע גם בתפקיד אורח בסדרת הפשע "הסנדק של הארלם".

דיסקוגרפיה

סולו 
 The Aloe Blacc EP" - 2003"
 Shine Through" - 2006"
 2010 - Good Things
 2013 - "Lift Your Spirit"

Emanon 
 Stretch Marx" - 1995" - קלטת שמע
 Imaginary Friends" - 1996" - קלטת שמע
 PSI, Outside looking in" - 1997"
 1998 - "Dawns Second Coming" - קלטת שמע
 Acid 9" - 1998"
 Mc's Like Me" - 1999"
 Anon & On" - 2002"
 The Waiting Room" - 2004"

Bee - Aloe Blacc & Cardle 
 Open Your Mind" - 2009"

קישורים חיצוניים

 

ראפרים אמריקאים
אמני אינטרסקופ רקורדס
זמרי ג'אז אמריקאים
שחקני קולנוע וטלוויזיה אמריקאים
אמריקאים ממוצא פנמי
זמרים פנמים
אמריקאים שנולדו ב-1979
פנמים שנולדו ב-1979